|  |  |
| --- | --- |
| Cím | Festészet |
| Tárgykód | PMRTENE045D-GY-01 |
| Heti óraszám | 3 gyakorlat |
| Kreditpont | 2 |
| Szak / típus: | Építőművész BA |
| Tagozat | nappali / levelező |
| Követelmény | félévközi jegy |
| Meghirdetés ideje | 2017/18 tavasz |
| Nyelv | magyar |
| Előzetes követelmény | Építőművész BA (6.sz.) nincs |
| Oktató tanszék | Vizuális Ismeretek Tanszék |
| Tárgyfelelős, oktató | Bachmann Erzsébet DLA, PTE MIK/B337 |
| Hely | PTE MIK/A304 |
| Ideje | hetente/szerda 09.30-12.00. |

**Célkitűzés:**

A tantárgy célja megismertetni a hallgatókat a festészeti alkotó munkával.A technikai ismereteken kívül a kreatív munkában való elmélyülés, az önkifejezés a tárgy alapvetése, de fontos része a létrehozott művek bemutathatósága, egy adott térbe való beillesztése is. A szemeszter végén a festészethez kapcsolódó alkotásokat, a hallgatóknak kiállítási tárgyként, installációként kell bemutatniuk., így kapcsolódva az építészethez. A kiállítás gyakorlati megvalósítása mellett, a projekthez kapcsolódó digitális reklámanyag (meghívó, plakát) tervezése is a feladat része.

**Oktatási módszer:**

A hallgatók tanári segítséggel a kurzus ideje alatt, gyakorlati feladatokon keresztül sajátítják el a festészeti alapismereteket. Mindemellett tapasztalatot szereznek egy kiállítás megtervezésében és megrendezésében is.

**Rövid leírás:**

A tárgy keretén belül a hallgatók megismerkednek az építészeti tér és belsőépítészet, az installáció és a képzőművészeti alkotás kapcsolatának lehetőségeivel. Festészeti feladatokon keresztül hoznak létre művészeti alkotásokat és azokat az épület szerves részeként, vagy installációként kell kezelniük. A téma, a méret a szín, az anyagválasztás, a tér kihasználhatóságának lehetőségei, mind egy bizonyos épülethez kapcsolódva alakulnak ki, a képzőművészet és az iparművészet határait érintve.

**Követelmény a szorgalmi időszakban:**

A gyakorlatokon való megjelenés kötelező (a hiányzások a TVSZ. szerint), a tematikában meghatározott készültségi fokkal. A nem megfelelő órai munkavégzés vagy felkészületlenség nem egyenlő a jelenléttel, a felkészültség hiánya, vagy az óra nem aktív látogatása igazolatlan hiányzásnak minősül, amely hatással lehet a félév értékelésére is.

**A félévben elvégzendő feladatok:**

A féléves feladat(ok) beadási határidejének tartása kötelező. A tematika és a félév menetének beosztása a TVSZ figyelembevételével készült.

**Félévközi számonkérések:**

A kurzus gyakorlati feladatai mellett, házifeladatok is várhatóak a félév során. A prezentációk pótlására akkor van lehetőség, ha azt előzetesen egyeztetve lett a tantárgyfelelőssel, gyakorlatvezetővel. A félévet átölelő feladat legkésőbbi beadási határideje a15. hét szerda (gyakorlati óra időpontja). Javítás maximum 1-1 alkalommal lehetséges a 16. héttel bezárólag.

**A szemeszterben megszerezhető pontszámok részletezése:**

1. feladat/festészet 60 pont (min:35)
2. feladat/installáció 30 pont (min:16)
3. feladat/grafikai terv 10 pont (min 6)

**Osztályzat kialakításának módja:**

A tárgy felvétele a NEPTUN rendszerben. A félév gyakorlati érdemjeggyel zárul, amelyet a szorgalmi időszak sikeres elvégzését követően kapnak a hallgatók.

**A félévi munka értékelése:**

A félévi munka alapján maximum 100 pont szerezhető, a minősítés az alábbiak szerint történik:

88 – 100 pont (5) jeles

81 – 87 pont (4) jó

63 – 80 pont (3) közepes

50 – 62 pont (2) elégséges

50 pont alatt (1) elégtelen

**Pótlási lehetőségek:**

A tematika és a félév menetének beosztása a TVSZ figyelembe vételével készült. Ennek értelmében, egyéb időpontban pótlásra, javításra lehetőség nincs.

**Konzultációs lehetőségek:**

Az órarendben rögzített időpontokban, valamint a tantárgyfelelős/oktató által kiírt fogadóóra időpontjában

**A félév időbeosztása:**

|  |  |  |
| --- | --- | --- |
| **hét** | **téma** | **gyakorlat** |
| 1. | feladat kiadása | előadás |
| 2. | vázlatok, skiccek készítése, a festészeti anyag és az installáció tervezése | **órai munka, konzultáció** |
| 3. | vázlatok, skiccek készítése, a festészeti anyag és az installáció tervezése | **órai munka, konzultáció** |
| 4. | festészet | **órai munka, konzultáció** |
| 5. | festészet | **órai munka, konzultáció** |
| 6. | festészet | **órai munka, konzultáció** |
| 7. | festészet | **órai munka, konzultáció** |
| 8. | festészet | **órai munka, konzultáció** |
| 9. | **tavaszi szünet** | **tavaszi szünet** |
| 10. | installáció tervezése | **órai munka, konzultáció** |
| 11. | installáció tervezése | **órai munka, konzultáció** |
| 12. | installáció elkészítése | **órai munka, konzultáció** |
| 13. | **munkaszüneti nap** | **órai munka, konzultáció** |
| 14. | installáció és digitális reklámanyag készítése  | **órai munka, konzultáció** |
| 15. | **Prezentáció** | **Prezentáció** |